CELEX: 32005R0129
Language: fi
Date: 2005-01-20 00:00:00
Title: Komission asetus (EY) N:o 129/2005, annettu 20 päivänä tammikuuta 2005, tiettyjen tavaroiden luokittelusta yhdistettyyn nimikkeistöön ja asetuksen (EY) N:o 955/98 muuttamisesta

28.1.2005   
            
            
               FI
            
            
               Euroopan unionin virallinen lehti
            
            
               L 25/37
            
         
      KOMISSION ASETUS (EY) N:o 129/2005,
   annettu 20 päivänä tammikuuta 2005,
   tiettyjen tavaroiden luokittelusta yhdistettyyn nimikkeistöön ja asetuksen (EY) N:o 955/98 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Äänitaajuuslaitteita koskeva luokittelu tiettyjen tavaroiden luokittelusta yhdistettyyn nimikkeistöön 29 päivänä huhtikuuta 1998 annetussa komission asetuksessa (EY) N:o 955/98 (3) on johtanut siihen, että niin sanottuja kotiteatterijärjestelmiä on luokiteltu CN-koodiin 8543 89 95. Koska tällaiset kotiteatterijärjestelmien luokittelut eivät ole tämän asetuksen liitteessä esitetyn mukaisia, on niitä pidettävä virheellisinä.
            
         
               (6)
            
            
               Tämän vuoksi asetus (EY) N:o 955/98 on muutettava vastaavasti.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset.
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan sarakkeessa 2 mainittuihin yhdistetyn nimikkeistön koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Poistetaan asetuksen (EY) N:o 955/98 liitteessä oleva 2 kohta.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä tammikuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1989/2004 (EUVL L 344, 20.11.2004, s. 5).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna vuoden 2003 liittymissopimuksella.
   
      (3)  EYVL L 133, 7.5.1998, s. 12.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tuote, joka on pakattu vähittäismyyntiä varten sarjaksi ja joka koostuu seuraavista osista:
                              
                                          —
                                       
                                       
                                          yhdistelmälaite (vahvistin, AM/FM-yleisradiovastaanotin ja DVD/CD-soitin),
                                       
                                    
                                          —
                                       
                                       
                                          alibassokaiutin (subwoofer),
                                       
                                    
                                          —
                                       
                                       
                                          viisi kaiutinta,
                                       
                                    
                                          —
                                       
                                       
                                          kaukosäädin.
                                       
                                    Tuote, josta käytetään nimitystä ”kotiteatterijärjestelmä”, on suunniteltu ääni- ja kuvaviihteen toistamiseen kodeissa pääasiassa toistamalla DVD-levylle tallennettua ääntä ja kuvaa.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön yleisten tulkintasääntöjen 1 säännön, 3 säännön b alakohdan ja 6 säännön sekä XVI jakson 3 huomautuksen ja CN-koodien 8521 ja 8521 90 00 nimiketekstien mukaisesti.
                  Tuote on pakattu sarjaksi, jonka olennaisen luonteen antava osa on yhdistelmälaite (ks. yhdistetyn nimikkeistön 3 yleisen tulkintasäännön b alakohta).
                  Yhdistelmälaitteen osa, joka suorittaa XVI jakson 3 huomautuksen mukaisesti yhdistelmälaitteen pääasiallisen toiminnon, on DVD/CD-soitin. Äänen vahvistamisen ja radiosignaalien toistamisen katsotaan olevan toissijaisia toimintoja videosignaalin toistoon verrattuna.
                  Tämän perusteella sarja luokitellaan videosignaalin toistolaitteena CN-koodiin 8521 90 00.
               
            
                  
                              2.
                           
                           
                              Tuote, joka on pakattu vähittäismyyntiä varten sarjaksi ja joka koostuu seuraavista osista:
                              
                                          —
                                       
                                       
                                          AM/FM-yleisradiovastaanotin vahvistimen kanssa,
                                       
                                    
                                          —
                                       
                                       
                                          DVD/CD-soitin,
                                       
                                    
                                          —
                                       
                                       
                                          alibassokaiutin (subwoofer),
                                       
                                    
                                          —
                                       
                                       
                                          viisi kaiutinta,
                                       
                                    
                                          —
                                       
                                       
                                          kaukosäädin.
                                       
                                    Tuote, josta käytetään nimitystä ”kotiteatterijärjestelmä” suunniteltu ääni- ja kuvaviihteen toistamiseen kodeissa pääasiassa toistamalla DVD-levylle tallennettua ääntä ja kuvaa.
                           
                        
               
                  8521 90 00
               
               
                  Luokittelu määräytyy yhdistetyn nimikkeistön yleisten tulkintasääntöjen 1 säännön, 3 säännön b alakohdan ja 6 säännön sekä CN-koodien 8521 ja 8521 90 00 nimiketekstien mukaisesti.
                  Tuote on pakattu sarjaksi, jonka olennaisen luonteen antava osa on DVD/CD-soitin.
                  Tämän perusteella sarja luokitellaan videosignaalin toistolaitteena CN-koodiin 8521 90 00.
               
            
                  
                              3.
                           
                           
                              Yhdessä kotelossa oleva verkkoanalysaattori, joka koostuu analysaattorimoduulista, sisäisestä muistista ja liitännästä automaattiseen tietojenkäsittelykoneeseen.
                              Analysaattori kerää tietoa verkon toiminnasta seuraamalla verkon käyttöä, dekoodamalla kaikkia tärkeimpiä protokollia ja luomalla verkkoon testiliikennettä.
                              Analysaattori esitetään tullille ilman automaattista tietojenkäsittelykonetta.
                           
                        
               
                  9031 80 39
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 5 huomautuksen E kohdan, 90 ryhmän 1 lisähuomautuksen sekä CN-koodien 9031, 9031 80 ja 9031 80 39 nimiketekstien mukaisesti.
                  Koska analysaattorilla suoritetaan erityistoimintoja sen sisältämän analysaattorimoduulin avulla, sitä ei voida 84 ryhmän 5 huomautuksen E kohdan perusteella luokitella nimikkeeseen 8471.
                  Analysaattorin tarkoituksena on nimenomaisesti analysoida verkkoliikennettä eikä mitata tai tarkastaa sähköisiä suureita, minkä vuoksi sitä ei voida luokitella nimikkeeseen 9030.
               
            
                  
                              4.
                           
                           
                              Yhdessä kotelossa oleva verkkoanalysaattori, jossa on hallintaväylä, analysaattorimoduuli, automaattinen tietojenkäsittelykone, näyttö ja näppäimistö.
                              Analysaattorilla voidaan suorittaa seuraavat toiminnot:
                              
                                          —
                                       
                                       
                                          verkkojen ja verkkotuotteiden toimintatilan analysointi,
                                       
                                    
                                          —
                                       
                                       
                                          verkkoliikenteen ja vikatilanteiden simulointi verkoissa ja verkkotuotteissa,
                                       
                                    
                                          —
                                       
                                       
                                          testiliikenteen luominen verkkoon.
                                       
                                    
                        
               
                  9031 80 39
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 5 huomautuksen E kohdan, 90 ryhmän 1 lisähuomautuksen sekä CN-koodien 9031, 9031 80 ja 9031 80 39 nimiketekstien mukaisesti.
                  Koska analysaattorilla suoritetaan erityistoimintoja sen sisältämän analysaattorimoduulin avulla, sitä ei voida 84 ryhmän 5 huomautuksen E kohdan perusteella luokitella nimikkeeseen 8471.
                  Analysaattorin tarkoituksena on nimenomaisesti analysoida verkkoliikennettä eikä mitata tai tarkastaa sähköisiä suureita, minkä vuoksi sitä ei voida luokitella nimikkeeseen 9030.